**Vejledende udkast til vedtægt for kystbeskyttelseslag**

(Vejledende bemærkninger/forslag angives med kursiv i parentes. Forslag til bilag X til Z fremgår i slutningen af dokumentet)

Vedtægt for Kystbeskyttelseslaget \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(navn)

Indholdsfortegnelse

[§ 1. Lagets oprettelse 3](#_Toc102555360)

[§ 2. Lagets anlæg 3](#_Toc102555361)

[§ 3. Lagets medlemmer 5](#_Toc102555362)

[§ 4. Lagets opgaver 5](#_Toc102555363)

[§ 5. Anlæggets brug 6](#_Toc102555364)

[§ 6. Generalforsamling 6](#_Toc102555365)

[§ 7. Bestyrelse 7](#_Toc102555366)

[§ 8. Regnskab og budget 8](#_Toc102555367)

[§ 9. Tilsyn 8](#_Toc102555368)

[§ 10. Tinglysning 8](#_Toc102555369)

[§ 11. Klageadgang 9](#_Toc102555370)

[§ 12. Vedtægtsændring og lagets ophævelse 9](#_Toc102555371)

# § 1. Lagets oprettelse

Stk. 1. Lagets navn er\_\_\_\_\_\_\_\_\_\_\_\_\_\_\_\_\_\_\_\_\_\_\_.

Stk. 2. Laget er oprettet i henhold til lov om kystbeskyttelse og \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kommunalbestyrelsens beslutning af \_\_\_\_\_\_\_\_\_\_\_\_\_\_\_\_\_\_\_\_.

Stk. 3. Lagets hjemsted er \_\_\_\_\_\_\_\_\_\_\_\_\_\_\_\_\_\_\_ Kommune.

Stk. 4. Formål med laget er:

*Indsæt tekst*

# 2. Lagets anlæg

Stk. 1. Lagets anlæg beskytter en ca. \_\_\_\_\_\_\_ m lang kyststrækning fra det sydlige skel af matr.nr. \_\_\_\_\_\_\_\_\_\_\_ til det sydlige skel af matr.nr. \_\_\_\_\_\_\_\_\_\_\_\_\_\_ ved (i) \_\_\_\_\_\_\_\_\_\_\_\_\_\_\_\_\_\_\_\_\_\_\_\_(sted- eller kommunebetegnelse) og består af:

*Eks. 1: Et ca. 500 m langt græsklædt jorddige med digekrone mellem kote 3-4 og hældning 1:3 på for- og bagskråning.*

*Eks. 2: Sluse*

*Eks. 3: Hjælmebeklædt klit med en bredde på xx m og en top i mindst kote xx m DVR90.*

*Eks. 4: 4 bølgebrydere i en afstand af omkring 30 m fra kystlinjen med kompenserende fodring*

*Eks. 5: Sandfodring med en årlig mængde på 50.000 m3*

*(Husk også at anføre anlæg, som er med i tilladelsen til kystbeskyttelse, som følge af inklusion. Dette kan være drænledninger, pumpebrønd m.v.)*

Stk. 2. En udførlig beskrivelse af anlægget og angivelse af de ejendomme, hvorpå eller ud for hvilke anlægget er beliggende, er optaget i *bilag X* til denne vedtægt, hvortil hører kopi af matrikelkort. Såfremt der gennemføres ændringer, forstærkninger eller andre forbedringer af anlægget, skal angivelsen i § 2, stk. 1 og *bilag X* ændres.

Stk. 3. Ændring af lagets anlæg kan kun ske efter kommunalbestyrelsens bestemmelse, jf. kystbeskyttelseslovens § 11, og med tilladelse fra myndigheden, jf. kystbeskyttelseslovens § 3.

# § 3. Lagets medlemmer

Stk. 1. Lagets medlemmer er de til enhver tid værende ejere af de ejendomme, der er anført i den, som *bilag Y* til denne vedtægt, optagne fortegnelse.

Stk. 2. Fortegnelsen angiver det *bidrag/partsandel*, hvormed vedkommende ejendom (ejer) bidrager til dækning af lagets udgifter.

Stk. 3. Hvis en ejendom udstykkes eller i øvrigt afgiver areal, skal ejendommens ejer underrette kommunalbestyrelsen derom. Kommunalbestyrelsen fordeler derefter det bidrag, der påhviler ejendommen, jf. kystbeskyttelseslovens § 8, stk. 2.

# § 4. Lagets opgaver

Stk. 1. Tilladelsen til [projekt] er givet med en række vilkår. Vilkårene er indarbejdet i vedtægten.

(*angivelse af vilkår*)

Stk. 2. Lagets anlæg skal vedligeholdes i god og forsvarlig stand. De dimensioner og andre egenskaber, som er angivet i *bilag X*, skal løbende sikres.

Stk. 3. Sker der skade på anlægget, skal skaden snarest muligt udbedres.

Stk. 4. Vedligeholdelsesopgaver fremgår af *bilag Z*

*Eksempler på vedligeholdelsesopgaver (læs mere her:* [*https://kyst.dk/kyster-og-klima/kystbeskyttelse/kystbeskyttelsesmetoder/*](https://kyst.dk/kyster-og-klima/kystbeskyttelse/kystbeskyttelsesmetoder/)*)*

*Eksempel dige:*

*På digekrone og -skråninger skal græsset slås mindst 3 gange årligt. Ukrudt skal bekæmpes enten ved hugning/slåning eller ved sprøjtning. Træer og buske må ikke forefindes på digearealerne. Ræve, muldvarpe, rotter (mosegrise) og lignende skadedyr skal bekæmpes effektivt.*

*Ved større diger: Med henblik på at sikre, at der foretages nødvendig retablering af digehøjden efter eventuelt indtrufne sætninger (for diger), og med henblik på at konstatere, om anlægget påføres større belastning som følge af eventuelt forøgede vanddybder, skal der med mellemrum, mindst hvert 10. år, foretages kontrolopmåling af anlæggets dimensioner og af vanddybderne ud for anlægget.*

*Eksempel sandfodring:*

*Laget har endvidere til opgave at foretage en løbende kystfodring på strækningen fra \_\_\_\_\_\_\_ til \_\_\_\_\_. Kystfodringen skal så vidt muligt være udført før den [dato] i det konkrete år.*

# § 5. Anlæggets brug

*(Stk. 1 og 2 tager udgangspunkt i diger)*

Stk. 1. Diget må ikke beplantes. Kun får må græsse. Materialer eller både må ikke oplægges på diget eller på stranden foran det.

Stk. 2. Færdsel på langs ad diget må ikke ske. Færdsel over diget må kun ske på de særskilt anlagte overgange.

# § 6. Generalforsamling

(*Vejledende bemærkninger: Af Miljø- og Fødevareklagenævnets afgørelse nævnes følgende mht. indkaldelse til generalforsamling: ”Det fremgår af den foreningsretlige litteratur, at en forenings vedtægter ofte indeholder regler om vedtægtsændringer, herunder regler om proceduren for vedtagelse af sådanne ændringer, f.eks. ved krav om udsendelse af formelt ændringsforslag til medlemskredsen en vis tid forinden afholdelse af generalforsamling.*

*Videre fremgår det, at der i almindelighed kan stilles krav om, at det tydeligt angives i indkaldelsen til generalforsamlingen, at der foreslås en vedtægtsændring, og hvad denne nærmere går ud på, og at dette følger af uskrevne foreningsretlige regler om, hvad en generalforsamling har kompetence til at beslutte, og derfor også gælder, selvom det ikke udtrykkeligt er medtaget i vedtægten.*

*Det fremgår endvidere, at det er af afgørende betydning, at en dagsorden til generalforsamling er så klar og tydelig, at medlemmerne har mulighed for at forholde sig til, hvad der skal tages stilling til på generalforsamlingen, hvilket særligt gælder med henblik på mere specielle punkter, f.eks. forslag om vedtægtsændringer, og at generalforsamlingen ikke lovligt kan træffe beslutninger om forhold, der ud fra dagsordenen er helt uforudseelige.*”)

Stk. 1. Ordinær generalforsamling afholdes hvert år inden udgangen af XX måned.

Stk. 2. Dagsordenen for den ordinære generalforsamling skal omfatte:

1. Valg af dirigent.
2. Valgt af referent.
3. Bestyrelsens beretning.
4. Forelæggelse af årsregnskab med revisionspåtegning samt årsberetning.
5. Indkomne forslag.
6. Forelæggelse af budget for det efterfølgende regnskabsår.
7. Valg af medlem(mer) til bestyrelsen og suppleant(er).
8. Valg af revisor. (Se dog § 14, stk. 3)
9. Eventuelt.

Stk. 3. Alle forslag skal være skriftlige og bestyrelsen i hænde senest XX dage før generalforsamlingen.

Der kan ikke stilles forslag på selve generalforsamling.

Stk. 4. Ekstraordinær generalforsamling kan indkaldes af bestyrelsen og skal indkaldes, når medlemmer, der repræsenterer 1/3 af stemmerne, forlanger det.

Stk. 5. Generalforsamling indvarsles med 14 dages varsel ved skriftlig meddelelse til medlemmerne eller ved bekendtgørelse i stedlige blade.

Stk. 6. Stemmeret udøves i forhold til det antal parter, som vedkommende repræsenterer.

# § 7. Bestyrelse

(*Opgaverne i bestyrelsen kan være betinget af, hvorvidt anlægget af projektet ikke er færdigetableret)*

Stk. 1. Bestyrelsen består af 5 medlemmer. Genvalg kan ske.

(*Det kan også fremgå, hvor mange år man er valgt* *for*)

Stk. 2. For hvert medlem vælges en suppleant.

Stk. 3. Hvert år afgår efter tur et bestyrelsesmedlem samt vedkommendes suppleant. Afgangen de første år afgøres ved lodtrækning.

Stk. 4. Bestyrelsen skal stille forslag om valg af nyt medlem og suppleant.

Stk. 5. Bestyrelsen vælger selv sin formand og fordeler arbejdet mellem sine medlemmer.

Stk. 6. Bestyrelsen fører en protokol over forhandlingerne på bestyrelsesmøder og generalforsamlinger. Udskrift sendes til kommunalbestyrelsen.

Stk. 7. Bestyrelsen er beslutningsdygtig, når 3 medlemmer er til stede. Beslutninger vedtages ved simpelt flertal, idet formandens stemme gør udslaget i tilfælde af stemmelighed.

Stk. 8. Alle lagets medlemmer er valgbare og pligtige at modtage valg, medmindre sygdom, bortrejse eller anden rimelig grund forhindrer varetagelse af hvervet.

Stk. 9. I tilfælde af varigt forfald suppleres bestyrelsen med en af suppleanterne.

*Ved små diger kan det afgøres ved lodtrækning, hvem af suppleanterne, der indtræder i bestyrelsen. Ved større diger kan det have en betydning, på hvilken digestrækning, man bor, og om man er fastboende eller sommerhusejer. I den situation kan en personlig suppleant være en fordel.*

# § 8. Regnskab og budget

Stk. 1. Lagets regnskabsår løber fra 1. januar til 31. december.

Stk. 2. Senest den 1. februar sender bestyrelsen regnskab til revisor, som med påtegning tilbagesender det inden den 1. april.

Stk. 3. Bestyrelsen udarbejder et budget for det kommende regnskabsår til forelæggelse på den ordinære generalforsamling.

Stk. 4. Inden den 1. juli sender bestyrelsen regnskab, budget, årsberetning og generalforsamlingsudskrift til kommunalbestyrelsen, der skal godkende regnskab og fastsætte bidrag for det kommende regnskabsår.

Stk. 5. Kommunalbestyrelsen udpeger lagets revisor, hvis generalforsamlingen ikke er enig om, hvem der skal udpeges til revisor.

Stk. 6. Hvert år inden den 1. oktober meddeler\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Kommunalbestyrelse, hvilke bidrag de enkelte bidragspligtige ejendomme skal udrede, jf. kystbeskyttelseslovens § 13.

# § 9. Tilsyn

Stk. 1. Laget er undergivet kommunalbestyrelsens økonomiske og tekniske tilsyn, jf. kystbeskyttelseslovens § 7, stk. 1. Kommunalbestyrelsen har om tekniske spørgsmål adgang til at rådføre sig med Kystdirektoratet.

Stk. 2. Kommunalbestyrelsen kan pålægge lagets bestyrelse at sørge for, at bestemte foranstaltninger, som det påhviler laget at lade udføre, bringes til udførelse. Hvis pålægget ikke efterkommes, kan kommunalbestyrelsen lade foranstaltningerne udføre for lagets regning, jf. kystbeskyttelseslovens § 12, stk. 2.

# § 10. Tinglysning

Stk. 1. Kommunalbestyrelsen lader for lagets regning medlemspligt af laget tinglyse på de ejendomme, der hører til laget. Medlemspligt tinglyses på de i *bilag Y* anførte ejendomme. Påtaleberettiget er kommunalbestyrelsen og lagets bestyrelse.

Stk. 2. Det påhviler ejerne af de respektive ejendomme at berigtige tingbogen ved udstykning m.v., jf. denne vedtægts § 3, stk. 3.

# § 11. Klageadgang

Stk. 1. Lagets bestyrelse og lagets enkelte medlemmer kan forelægge kommunalbestyrelsen spørgsmål om fortolkning af denne vedtægt og spørgsmål om den måde, hvorpå laget forvaltes.

Stk. 2. En generalforsamlingsbeslutning kan forelægges kommunalbestyrelsen.

Hvis kommunalbestyrelsen ikke godkender beslutningen, bliver den uvirksom.

Stk. 3. Kommunalbestyrelsen kan af egen drift ophæve en generalforsamlingsbeslutning.

Stk. 4. Kommunalbestyrelsens afgørelser kan påklages til Miljø- og Fødevareklagenævnet efter kystbeskyttelseslovens § 18.

# § 12. Vedtægtsændring og lagets ophævelse

Stk. 1. En af generalforsamlingen truffet beslutning om ændring af denne vedtægt eller om lagets ophævelse er først gyldig, når den er godkendt af kommunalbestyrelsen, jf. kystbeskyttelseslovens § 7, stk. 2, henholdsvis § 11, stk. 1.

Stk. 2. Kommunalbestyrelsen kan af egen drift ændre denne vedtægt.

Stk. 3. Det påhviler lagets bestyrelse at ajourføre vedtægten og bilag til denne, når udviklingen nødvendiggør dette, jf. således vedtægtens § 2, stk. 2, og § 3, stk. 3. Kommunalbestyrelsens pålæg herom skal efterkommes. Kommunalbestyrelsen kan for lagets regning foretage det fornødne til vedtægtens ajourføring.

Udfærdiget af \_\_\_\_\_\_\_\_\_\_\_\_\_\_\_\_\_\_\_\_ Kommunalbestyrelse, den \_\_\_\_\_\_\_\_\_\_\_\_\_\_\_\_\_\_\_

*Eksempler på bilag*

*X: Beskrivelse af lagets anlæg, herunder dimensioner, og på hvilke matrikler anlægget ligger + matrikelkort*

*Y: Lagets medlemmer er de til enhver tid værende ejere af de ejendomme*

*Z: Vedligeholdelsesopgaver*